Joonas Veelmaa

Joonas Veelmaa (sündinud 30. juulil 1988) on eesti turundaja ja luuletaja, 2024. aasta Euroopa luuleprõmmu meister. 

Tegevus turundajana
Joonas Veelmaa on õppinud turundust ning töötanud reklaamiagentuuris Division copywriter'i ehk reklaamikirjanikuna. 2025. aasta seisuga töötab ta reklaamiagentuuris Taifuun loovjuhina.Minu elu muutnud raamat | Joonas Veelmaa ja "Vasaraheitja" ERR Kultuur, 23.06.2025.Meeskond Taifuun.ee, vaadatud 18.10.2025. 

Ta on võitnud 2011. aastal turundusauhindade Kuldmuna noortekonkursil väikese Pesamuna auhinna ja kuulunud 2023. aastal Kuldmuna grand prix' võitnud Taifuuni meeskonda (võidu tõi ökojäätisetootjale La Muu tehtud Säästupirni kampaaniaTehtud tööde tutvustused Taifuun.ee, vaadatud 18.10.2025.).Minu esimene Kuldmuna | Joonas Veelmaa esitleb: “Pesamuna kannatused, tragikomöödia neljas vaatuses” Eesti Turundajate Liidu koduleht, 12.03.2024. Samuti kuulus ta Taifuuni loovmeeskonda 2025. aastal, kui Taifuun pälvis Kuldmuna auhinnavõistlusel lisaks kuuele Kuld-, ühele Hõbe- ja kahele Pronksmunale ka aasta parima reklaamiagentuuri auhinna.Siim Kera. Intervjuu | Aasta reklaamiagentuur Taifuun: oleme võistkond, mitte perekond Kuldmuna.ee, 29.04.2025.

Loometee luuletajana
Luuletajana eelistab Joonas Veelmaa kirjutada lühivorme ja püüab seda teha nii, et need tunduksid "endale huvitavad või vähemalt naljakad". Ta on öelnud, et heade eeskujudena on teda oma kirjandusliku stiili leidmisel abistanud Paavo Matsin, Valdur Mikita, Andrus Kivirähk, Mudlum, Villu Kangur, Michel Houellebecq, Kruusa Kalju ja Leelo Tungal.Joonas Veelmaa tutvustus ja loomingu näited Drakadeemia blogis Drakateek. Vaadatud 19.10.2025. Kuid samas on ta enda sõnul saanud väärt inspiratsiooni ka keskpärastest kirjandusteostest: "Raamatud, kus kirjutaja potentsiaal on jäänud kasutamata, panevad mul mõtte käima."Maiken Tiits. Joonas Veelmaa: keskpärane kirjandus inspireerib mind rohkem kui hea kirjandus Eesti Päevaleht / LP, 21.02.2024. 

Ta viljeleb peamiselt lakoonilist laadi vabavärssi, kus leidub palju tabavat ja humoorikat sõnamängu. Vaatepunktid ja kõnelejad tema luuletustes vahelduvad, kuid üldine toon jääb alati kergelt irooni­liseks, muutumata kordagi päriselt kurjaks.Mariliin Vassenin. Sulu sees Looming nr 1, 2023. Tema eripära on, et raamatuna ilmuvate rohkete luulekogude kokkupanekule on ta eelistanud elavat lavaluulega esinemist, millega ta tegeleb järjekindlalt alates 2015. aastast.Maiken Tiits. Joonas Veelmaa: keskpärane kirjandus inspireerib mind rohkem kui hea kirjandus Eesti Päevaleht / LP, 21.02.2024. 

2025. aasta seisuga ongi temalt ilmunud vaid debüütluulekogu "Alaska" (kirjastus Puänt, 2022), mis on pälvinud luulekriitikutelt nii vormi kui ka sisu tunnustavaid arvustusi.

Siiski on tema sulest ilmunud ka pikemaid kirjandusülevaateid, retsensioone ja lugemissoovitusi. Tema luulet ja/või loomeanalüütilisi artikleid on avaldanud sellised kultuuriväljaanded nagu Müürileht, Sirp, Looming, Värske Rõhk ja Eesti Rahvusringhäälingu kultuuriportaal ERR Kultuur, lisaks Eesti Päevaleht, Postimees, Edasi.org jm. 

Luuleprõmmud
Kui 2022. aastal tuli Joonas Veelmaa Eesti luuleprõmmu võistlusel (laval ise oma luulet esitava luuletajana) kolmandaks,Eesti luuleprõmmu meister 2022 on Mari-Liis Müürsepp! Luuleprõmmu koduleht. Vaadatud 19.10.2025. siis 2023. aastal juba Eesti meistriks.Eesti luuleprõmmu meister 2023 on Joonas Veelmaa! Luuleprõmmu koduleht. Vaadatud 19.10.2025. 2024. aastal üllatas Veelmaa sellega, et tuli Euroopa luuleprõmmu meistriks. Ta konkureeris Belgias Antwerpenis toimunud EM-il 31 riiki esindanud võistlejatega, esitades inglise keeles oma luuletuse "ma luuletaja olen olen luuletaja".Eesti luuletaja Joonas Veelmaa võitis Euroopa luuleprõmmu ERR Kultuur, 23.01.2024. Novembris 2024 osales ta koos Joosep Vesseloviga luuleprõmmu maailmameistrivõistlustel Togo pealinnas Lomés.Joosep Vesselov, Joonas Veelmaa. Eesti luulekoondis naasis Togo MMilt medaliga Sirp.ee, 29.11.2024.

Muud saavutused
2025. aastal pälvis ta ajakirja Looming aastapreemia (luuletuste eest 2024. aasta Loomingus nr 10).Selgusid kirjandusajakirja Looming aastapreemiate saajad ERR Kultuur, 25.04.2025.

Joonas Veelmaa on olnud 2019. aastal noorte loomeajakirja Värske Rõhk luuleauhinna nominent,Värsket värssi ⟩ Joonas Veelmaa esimeses luulekogus saab naeruväärsest elust naermisväärne elu Postimees.ee, Raamatuportaal, 12.10.2022. 2024. aasta seisuga kuulub ta selle ajakirja toimetuskolleegiumi.Ilmunud on Värske Rõhu kirgas ja kosutav novembrinumber! Värske Rõhk, 06.11.2024.Kolleegium Värske Rõhk, vaadatud 18.10.2025. 2019. aastal võitis ta esikoha festivali Prima Vista kirjanduslike karikatuuride konkursil.Värsket värssi ⟩ Joonas Veelmaa esimeses luulekogus saab naeruväärsest elust naermisväärne elu Postimees.ee, Raamatuportaal, 12.10.2022.

Muud kultuuriüritused
Veelmaa on sage esineja kultuuri- ja kirjandusüritustel (nt Prima Vista, Särin, Stedingu Stroofid, Tartu laste- ja noortekirjanduse festival, K6VN ehk kuu viimase neljapäeva kirjandusõhtudJürgen Rooste. Plekitu luule igavene tähesära lavadel – ja nende taga hämaras Sirp.ee, 22.08.2025. jm). Ta on esindanud Eestit Soomes Turu luulefestivalil.Värsket värssi ⟩ Joonas Veelmaa esimeses luulekogus saab naeruväärsest elust naermisväärne elu Postimees.ee, Raamatuportaal, 12.10.2022.Turu luulenädal Eesti Instituudi kodulehel. Vaadatud 19.10.2025.

Viited

Välislingid
 Andrei Liimets. Arvustus. Joonas Veelmaa "Alaska": kogemata riimi läinud vabavärss ERR Kultuur, 25. november 2022
 Pille-Riin Larm. Euroopa meister on küll tore olla, kuid tähtis on miski muu Sirp, 2. veebruar 2024 
 Maiken Tiits. Joonas Veelmaa: keskpärane kirjandus inspireerib mind rohkem kui hea kirjandus (Sisaldab luuleprõmmu võiduluuletust). Eesti Päevaleht / LP, 21. veebruar 2024
 Luuleprõmmu võitja Joonas Veelmaa: luule on sotsiaalne nähtus ERR Kultuur, 16. veebruar 2024
 Joonas Veelmaa. "Välja valgustatud keedunõu" (Piret Raua romaani „Keedetud hirvede aeg” arvustus). Ajakiri Looming nr 2, 2025

Kategooria:Eesti luuletajad
Kategooria:Sündinud 1988